KENSINGTON TEMPLE Oletko valmis taivaaseen?
COLIN DYE: AITO USKO. TAIVAASEEN VALMISTAUTUMINEN.
2. Piet. 1:1―11.
"Simeon Pietari, Jeesuksen Kristuksen palvelija ja apostoli, -
niille, jotka ovat saaneet yhtä kalliin uskon kuin mekin meidän Jumalamme
ja Vapahtajan Jeesuksen Kristuksen vanhurskaudessa.
Armo ja rauha lisääntyköön teille -
Jumalan ja meidän Herramme Jeesuksen tuntemisen kautta.
Koska hänen jumalallinen voimansa on lahjoittanut meille kaiken, -
mikä elämään ja jumalisuuteen tarvitaan, hänen tuntemisensa kautta,-
joka on kutsunut meidät kirkkaudellaan ja täydellisyydellään, -
joiden kautta hän on lahjoittanut meille kalliit ja mitä suurimmat lupaukset, -
että te niiden kautta tulisitte jumalallisesta luonnosta osallisiksi ja-
pelastuisitte siitä turmeluksesta, joka maailmassa himojen tähden vallitsee,-
niin pyrkikää juuri sentähden kaikella ahkeruudella osoittamaan uskossanne
avuja, avuissa ymmärtäväisyyttä, -
ymmärtäväisyydessä itsenne hillitsemistä, itsenne hillitsemisessä -
kärsivällisyyttä, kärsivällisyydessä jumalisuutta, -
jumalisuudessa veljellistä rakkautta, -
veljellisessä rakkaudessa yhteistä rakkautta.
Sillä jos teillä on nämä ja ne yhä enenevät, -
niin ne eivät salli teidän olla toimettomia eikä hedelmättömiä -
meidän Herramme Jeesuksen Kristuksen tuntemisessa.
Jolla sitävastoin ei niitä ole, se on sokea, likinäköinen, -
on unhottanut puhdistuneensa entisistä synneistänsä.
Pyrkikää sentähden, veljet, sitä enemmän tekemään kutsumisenne -
ja valitsemisenne lujaksi; sillä jos sen teette, ette koskaan lankea; -
sillä näin teille runsain määrin tarjotaan pääsy -
meidän Herramme ja Vapahtajamme -
Jeesuksen Kristuksen iankaikkiseen valtakuntaan."
Esitän teille nyt kysymyksen. Älä hätiköi vastauksen kanssa.
Oletko valmis taivaaseen?
Taidatte olla iloisia, että käskin olla hätiköimättä vastauksen kanssa.
Oletko valmis taivaaseen?
Ja...
Tätä kysymystä tulee käsitellä kahdella tasolla.
Olemme tarkastelleet aitoa uskoa.
Ensimmäisessä osassa näimme apostolisen varmuuden: -
Sillä hetkellä kun asetat turvasi Jeesukseen ja yksin Jeesukseen -
Pelastajanasi, olet valmis taivaaseen.
Sinua ei tee taivaskelpoiseksi suorituksesi maan päällä -
vaan luottamuksesi Häneen, joka on tehnyt kaiken puolestasi.
Kun Jeesus kuoli ristillä, Hän maksoi synneistämme -
ja lisäksi teki meidät kelvollisiksi Hänen vanhurskautensa lahjallaan.
Nyt olemme pelastetut ― ei omien tekojen tai vanhurskauden ansiosta, -
vaan Jeesuksen täytetyn työn kautta.
Olemme siis yksin uskon kautta vanhurskautettuja.
Se on ollut Raamatun ja opin kanta pitkään historiassa.
Joitain muunnelmia on. Käsitämme Jumalan Sanan ilmoittavan, -
että Jumala tekee meidät taivas- kelpoisiksi uskon kautta Kristukseen.
Sillä ei ole mitään tekemistä meidän kanssamme. Hän vaatii vain, -
että luotamme Jeesukseen.
RT Kendall puhuu ensi viikolla. Usein puheensa lopussa -
hän esittää vetoomuksen.
Hän tarjoaa mahdollisuutta laittaa luottamuksensa Jeesukseen.
Se perustuu James Kennedyn Evankeliointi Elämäntapana -malliin.
Ensimmäinen kysymys kuuluu: "Oletko elämässäsi siinä tilassa, -
että tiedät varmuudella pääseväsi taivaaseen, jos tänään kuolisit?
Vastaus on "Kyllä", "Ei" tai "En tiedä".
Jos vastaus on: "Kyllä. Olen varma, että olen menossa taivaaseen", -
tulee kysyä, mihin varmuus perustuu, -
sillä se voi perustua johonkin virheelliseen otaksumaan.
Seuraava kysymys kuuluu: "Kuvittele, että kuolisit -
ja seisoisit Jumalan edessä ― ja tulet seisomaan, -
et välttämättä tänään...
Me kaikki seisomme eräänä päivänä Jumalan edessä.
Hän kysyisi ― ja Hän saattaa kysyä: Miksi sinut pitäisi päästää taivaaseen?
Vastaus siihen kysymykseen paljastaa, mihin varmuus perustuu.
RT on hyvä selittämään tätä.
Ihminen saattaa vastata: "Jumala päästää minut taivaaseen, -
koska olen ollut hyvä ihminen.
Olen tehnyt hyvää. Hyvää enemmän kuin pahaa."
Keneen hän silloin luottaa?
Jos vastaus viittaa vähääkään siihen, -
että luottaa itseensä tai johonkuhun muuhun kuin Kristukseen, -
hänen pitää saada ymmärrystä, miten todella pelastutaan.
Ef. 2:8―9 kertoo meille, miten.
"Sillä armosta te olette pelastetut uskon kautta, -
ette itsenne kautta ― se on Jumalan lahja ―
[...] ettei kukaan kerskaisi."
Jos se riippuisi sinusta, voisit sanoa: "Olen keskimääräistä parempi.
Olen antanut kymmenykset. Tehnyt hyvää. Käynyt jumalanpalveluksissa.
Täyttänyt kaikki uskonnolliset vaatimukset. Elänyt moraalisesti.
Jumala katsoo ohi pahojen tekojeni, sillä en ole paha ihminen."
Silloin riippuu kiinni itsestään. Älä ikinä ole siinä tilanteessa.
Pitää laittaa kaikki munat samaan koriin: yksin Kristukseen -
armon kautta uskossa ja yksin uskossa.
Jatkamme myöhemmin jakeeseen 10, mutta se on ensimmäinen vastaus, -
jos turvasi on Jeesuksessa: -
"Olen valmis taivaaseen, koska menen sinne Jeesuksen veren kautta.
En riipu kiinni seurakunnasta, ihmisestä, palvelutyöstä, -
hyvistä teoista, välillisistä keinoista, menetelmistä, paikoista, -
seremonioista tai muusta. Yksin uskon kautta Kristuksen armoon.
Halleluja.
No sitten. Mennään syvemmälle. Voin esittää saman kysymyksen.
Osa meistä, minä mukaan lukien, voi toivoa antavansa -
hieman erilaisen vastauksen, sillä kysymys on erilainen.
Oletko valmis taivaaseen? En kysy, oletko kelvollinen ja oletko menossa.
Vaan oletko valmis?
Valmis niin, että tiedät seisovasi eräänä päivänä Jumalan edessä -
ja että kun Kristus ottaa sinut vastaan Valtakuntaan, tiedät, ettet häpeä.
Tiedät eläneesi tavalla, joka tuo Hänelle kunniaa niin, -
että kuulet Hänen sanovan: "Hyvin tehty, -
sinä hyvä ja uskollinen palvelija. Mene Herrasi iloon."
Opetussarjan viimeinen opetus 2. Piet. 1:stä -
käsittelee juuri tätä kohtaa.
Käydään asiaan. Jakeessa 11 sanotaan: -
"...sillä näin teille runsain määrin tarjotaan pääsy meidän Herramme ja -
Vapahtajamme Jeesuksen Kristuksen iankaikkiseen valtakuntaan."
Hän ei pyydä meitä epäilemään, olemmeko pelastuneita.
Jos uskomme Kristukseen, meillä on yhtä kallis usko kuin apostoleilla.
Usko, joka oli Pietarilla, on sinussakin.
Olette tulleet jumalallisesta luonnosta osallisiksi -
suurten ja kalliiden lupausten kautta.
Olemme kaikki kelvollisia. Lupausten kautta meille on annettu uusi voima, -
jonka avulla voimme paeta turmelusta, joka maailmassa himojen takia on.
Seuraava kysymys: Mitä olet tehnyt sen hyväksi tässä maailmassa?
Oletko, kuten sanotaan jakeesta 5 eteenpäin, -
satsannut uskoasi käytännön tekoihin?
Jaakob sanoo, että usko, jota eivät seuraa teot, on hedelmätön.
Toisin sanoen hyödytön. Se ei voi kantaa hedelmää, ellei tee jotain.
Jos sanoo uskovansa jotain mutta ei tee sille mitään, -
pysyy hedelmättömänä sillä alueella.
Pietari sanoo: "Tahdon teidän paitsi pääsevän taivaaseen, -
saavan myös runsaan pääsyn."
Tässä hän opettaa vahvasta Uuden testamentin aiheesta, -
joka liittyy palkkioihin.
Taivas ei ole palkkiosi. Taivas on ilmainen lahja.
Taivas on paikka, jossa vastaanotat palkkiosi.
Hän puhuu taivaaseen pääsemisestä ja runsaasta vastaanotosta siellä.
Eli miten sinut otetaan vastaan?
Otetaanko sinut vastaan runsauden kera?
Hänen läsnäolonsa ja ilonsa suuren runsauden kera?
Älä ajattele, että meitä kaikkia kohdellaan samoin taivaassa.
Taivaassa on erilaisia kirkkauden asteita.
Paavali sanoo ylösnousemuksesta, -
että toinen tähti loistaa kirkkaammin.
Auringolla ja kuulla on eri kirkkaudet.
Myös ylösnousemuksessa on eroja. Kaikkia ei kohdella samalla tavalla.
Taivaaseen pääseminen on samalla tasolla, mutta se, -
mitä teemme sillä mitä meillä on, määrittää, mitä saamme taivaassa.
Pietari korostaa -
kahta pääasiallista kannustinta -
pyhän elämän elämiselle. Niitä on muitakin.
J. 9. "Jolla sitävastoin ei niitä ole, se on sokea, likinäköinen..."
On siis näköongelma.
"...on unhottanut puhdistuneensa entisistä synneistänsä."
On siis myös muistiongelma. Aloitetaan muistiongelmasta.
Hän sanoo, että ellei kasva uskossa eikä tee ykkösasiaksi -
hedelmän kantamista Jumalalle... Ja se on tänä päivänä tosi tärkeää.
Ulkopuolisia ei kiinnosta se, mitä sanomme, vaan se, mitä teemme.
Jeesus sanoi, että valonne loistakoon ihmisten edessä, -
että he näkisivät hyvät tekonne ja kiittäisivät Isäänne taivaassa.
Tämä yhteiskunta on kyllästynyt siihen, mitä kristityt sanovat.
Näytetään heille, mitä me teemme.
Miten nostatamme itseämme?
Käsittelen ensin toista Pietarin mainitsemaa asiaa, muistiongelmaa.
Hän sanoo, että ellei kasva uskossa, ei osoita uskossa asioita, -
ei kanna hedelmää eikä pyri pyhään ja Jumalalle mieluisaan elämään, -
silloin on unohtanut jotain. On muistiongelma.
Ihminen on unohtanut, että hänet on puhdistettu vanhoista synneistä.
Hän ei elä pelastuksen ilon tuoreudessa.
Katso, mitä Jumala on tehnyt edestäsi. Mennyt on pois pyyhitty.
Kristus on kuollut edestäsi. Sinut on pelastettu. Elä sen tuoreuden valossa.
Pidä se tuoreena mielessäsi, niin tulet aina olemaan kiitollinen -
ja valmis palvelemaan Jumalaa, koska olet niin iloinen ja kiitollinen.
Iloinen, että olet pelastettu. "Kaikki armosta. Kiitos, Jeesus."
Pietari sanoo muissa kohdissa haluavansa muistuttaa meitä.
Muistuttakaa toinen toistanne, mitä olimme ennen -
ja mitä Jeesus on tehnyt edestämme.
Ja siitä kiitollisuudesta ja pelastuksen tuoreudesta on valmis palvelemaan.
Se on muistiongelma. Sitten on näköongelma.
Hän mainitsi sen ensin. Näköongelma.
Hän kutsuu likinäköiseksi sitä, joka ei osoita uskossaan mitään, -
ei kasva, kukoista, kanna hedelmää eikä elä Jumalan kunniaksi.
"Teillä on näköongelma. Olette likinäköisiä."
Mitä likinäköisyys tarkoittaa tässä?
Että näkee vain lähelle. Ei näe kauas.
Ei ajattele pidemmälle. Ajattelee vain elämää tässä ja nyt.
Mooses ei varmastikaan kärsinyt lyhytnäköisyydestä.
Hän katsoi kauas.
Hepr. 11:25: "Hän otti mieluummin kärsiäkseen vaivaa -
yhdessä Jumalan kansan kanssa -
kuin saadakseen synnistä lyhytaikaista nautintoa."
Heprealaiskirjeen kirjoittaja sanoo UT:n kristillisen kielen mukaisesti, -
j. 26: ..."katsoen 'Kristuksen pilkan' suuremmaksi rikkaudeksi -
kuin Egyptin aarteet..."
Miksi?
"...sillä hän käänsi katseensa palkintoa kohti."
Hän oli kaukokatseinen.
Hän ei ollut likinäköinen.
Kaikki, mitä teemme, vaikka se tekisi kipeää... Kristuksen tähden.
Kunpa voisin... Puhun teille nyt hullunkurista saarnaa.
Kun tulette Kristuksen luo, kaikki muuttuu ihanaksi.
Teillä ei ikinä tule olemaan ongelmia. Kaikkiin rukouksiin vastataan heti.
Mitä ikinä tahdotte tästä elämästä, -
Jeesus on kuin joulupukki. Hän antaa kaiken, mitä haluatte.
Onko se evankeliumi? Olisiko se väärää evankeliumia?
Se on väärää evankeliumia.
Mutta se on sitä, mitä varten monet helluntailaiset, -
karismaattiset evankelikaali- uskovat elävät.
Palataan Ef. 2:8―9:ään.
Luetaan se ja jae 10.
"Sillä armosta te olette pelastetut uskon kautta, ette itsenne kautta -
― se on Jumalan lahja ― ette tekojen kautta, ettei kukaan kerskaisi." J. 10:-
"Sillä me olemme hänen tekonsa, luodut..." Sanoisin: "uudelleen luodut".
Kyse on uudesta luomuksesta. Uudesti luodut.
"...Kristuksessa Jeesuksessa hyviä töitä varten, jotka Jumala -
on edeltäpäin valmistanut, että me niissä vaeltaisimme."
Se kertoo, että kun Jumala tuli elämääsi ja ilmoitti itsensä -
ja kun Pyhä Henki innoitti uskoa ja sait saman uskon -
kuin apostolit, ja Hän teki sinut osalliseksi jumalallisesta luonnosta, -
antoi uuden voiman, jolla voit kantaa hedelmää Jumalalle, -
paeta maailman turmelusta ja alat tuoreesti kasvaa -
Jumalan rakastamisessa, nautti- misessa ja hedelmän kantamisessa.
Kun se tapahtui, Jumala sanoi: "Olen antanut sinulle kutsun ja päämäärän."
Yhdellä tavalla se on sama kaikille. Meillä on samanlainen kutsu.
Mutta uskon myös, että Jumala on varannut jokaiselle hyviä tekoja.
On suunnitelma pelastukseksesi. Suunnitelma, kutsu.
Sinut on erotettu elämään pyhää elämää. Eteesi on asetettu polku.
Jos olet uskollinen ja kuljet sen polun ja pääset maaliin, -
saavutat asiat, jotka Hän on sinulle merkinnyt, ja teet kutsumuksesi -
ja valitsemisesi lujaksi ja täytät sen, -
silloin pääset Herrasi palkintoon taivaassa.
Tämä ei ole siis jotain, johon tulee suhtautua kevyesti.
Meillä on korkea kutsumus. Pietari sanoo, että jos teette nämä asiat, -
jos teillä on nämä ja ne enenevät. Luimme ne asiat 2. Piet. 1:5―7:ssä.
Se on periaatteessa Kristuksen luonto ja luonne.
Hedelmä, joka muotoutuu teissä. Se tuo ilmi ja esiin -
hengellistä elämää teissä. Hengellistä muovautumista.
Jopa niin, että sinussa oleva jumalallinen luonto -
tulee ilmi niin, että sinusta tulee jumalallinen, kuin Jumala elämässäsi.
Sinusta ei tule Jumalaa. Emme edusta new agea.
Puhumme Jumalan kaltaisuudesta.
Jos nämä hedelmät enenevät teissä, -
mikä tarkoittaa korkeampaa laatua ja määrää, -
jos teet näitä asioita uskollisesti, Jumala lupaa ensinnäkin, -
et koskaan kompuroi sokeana ― et ole toimeton etkä hedelmätön ―
ja saat runsain määrin pääsyn taivaaseen.
Kun sanotaan, ettet kompuroi, -
se ei tarkoita, että elää synnittömästi ja täydellisesti.
Jaakob sanoo, että jos ei tee syntiä sanoillaan -
ja jos on sanojensa suhteen virheetön, on saavuttanut täydellisyyden.
Usein sanat paljastavat, paljonko työtä on vielä edessä.
Johannes sanoo kirjoittavansa näistä asioista, ettei kukaan tekisi syntiä, -
mutta jos joku tekee syntiä, meillä on Isän luona Puolustaja, Jeesus, -
ja Hän on syntiemme sovitus. On armo ja anteeksianto.
Ehkä laulamme lopussa laulua -
"Vaikka kompastun ja kaadun, Hänen armonsa peittää kaiken".
Kiitos Jumalalle anteeksiannosta. Ei automaatio. Pitää vaeltaa siinä.
Se ei tarkoita, että jos tekee tätä ahkerasti, saavuttaa täydellisyyden.
Mutta se tarkoittaa, että välttää uskon haaksirikkoutumisen.
Välttää päätymisen sellaiseen paikkaan, -
jossa lankeaa niin kauas Jumalasta, että on toimeton ja hedelmätön.
Mielenkiintoista, että sellainen asia on olemassa.
Toimeton ja hedelmätön kristitty. Yhä kristitty mutta toimeton.
Jotkut sanovat: "Jokaisen kristityn täytyy kantaa hedelmää.
Muuten he eivät ole kristittyjä."
Se on ankara tuomio. Pietari ei sano niin.
Pitää tehdä tiettyjä asioita ja laittaa usko käytäntöön -
ollakseen hedelmällinen. Muuten on toimeton ja hedelmätön kristittynä.
Toiseksi hän lupaa, että jos tekee näin, -
tulee olemaan valmis taivaaseen.
Saa runsain määrin pääsyn taivaaseen.
Ei sanota, että menee taivaaseen. Uskovalle se on oletuksena.
Sanotaan, että saa runsaan pääsyn ja vastaanoton ikuiseen valtakuntaan.
Sanon sen näin. Jumala järjestää sinulle juhlat, -
tervetulojuhlat taivaassa.
Antakaa minulle isot punaiset kädet.
Tämä on tyypillistä Kensington Templeä, liioiteltuna.
Puemme nämä isot punaiset kädet. "Hei! Olet tervetullut!"
Seuraa punaista kättä.
Viemme sinut tuosta ovesta ja tarjoilemme huippuhyvää kahvia.
Maistoin sitä yhdeksän kokouksen jälkeen. Kahvi on huippuhyvää.
Juttelemme kanssasi, rohkaisemme ja kutsumme sinut tervetulojuhlaan.
Kokoonnumme tervetulojuhlaan. Sen jälkeen ei enää tarvita näitä.
Haluamme, että koet olosi tervetulleeksi.
Olet erityisvieras. Olet tervetullut.
Järjestämme sinulle juhlat.
Pietari sanoo: jos on hedelmällinen ja täyttää Jumalan antaman kutsun, -
paitsi pääsee taivaaseen, lisäksi saa runsaan vastaanoton taivaassa.
Jotkin sanat tässä ovat mahtavia.
Arvostan Pietaria tosi paljon, kun näen hänen käyttämänsä sanat.
Hän ei enää ole sivistymätön, töykeä, karkea -
kalastaja Pohjois-Galileasta.
Hän on Pyhän Hengen jalostama. Saanut jumalallisen innoituksen.
Hänen sanansa ovat kauniita ja osuvia. Hänen käyttämänsä sana -
viittaa ihmisryhmään, -
joka on muodostanut ympyrän.
Ihan kuin hän sanoisi, että kun pääset taivaaseen, olet erityisvieras.
Kaikki keskittyvät Jeesukseen, mutta Jeesus toivottaa sinut tervetulleeksi.
Silloin lauletaan.
On musiikkia.
Vihjataan myös sanaan, jota käytämme koreografiasta.
Olen entinen tanssija. Älä yritä edes väittää muuta.
On laulua, musiikkia, juhlaa ja tanssia.
Hän järjestää tervetulojuhlat ja toivottaa tervetulleeksi runsaasti -
ne, jotka ovat hedelmällisiä.
Hän ei sysää syrjään niitä, jotka eivät ole hedelmällisiä.
Mutta luuletko, että taivaassa kaikki saavat saman kohtelun?
Että ihmiset, jotka ovat saaneet saman armon, uskon, mielisuosion, -
mahdollisuuden ja Pyhän Hengen -
mutta vähät välittävät Jumalasta. Elävät täysin omalle itselleen.
Luuletko, että Jumala katsoo sellaista ihmistä -
samalla mielisuosion ja palkinnon määrällä kuin jotakuta, -
joka on luopunut elämästään Kristuksen tähden palvellen -
tai jolta on viety kaikki?
Meidän pitää ymmärtää totuus.
Se, mitä teemme sillä mitä meillä on, määrittää, -
mitä näemme ja saamme taivaassa.
Heprealaiskirjekin sanoo tähän liittyen: "Ilman pyhyyttä -
kukaan ei näe Herraa."
Mitä valtakunta ymmärtää 'palkkiolla'?
Opetuslapset kiistelivät, kuka saa istua oikealla ja vasemmalla puolella.
Jeesus sanoi: "Ne ovat varattuja."
Ne paikat liittyvät valtaan, kunniaan ― ja tässä se tulee: -
Läheisyyteen Jeesuksen kanssa.
Tämä on teoria. Mitä jos Jeesuksen tunteminen, -
se, miten olemme rakentaneet suhdetta hiljentymishetkissä -
ja miten paljon on antanut Pyhän Henki muovata Jeesusta meissä...
Sitä Jumalan tunteminen on.
Kuvittele, että se määrä heijastuu jollain tavalla ikuisesti -
ikuisuudessa.
En halua olla häpeissäni sinä päivänä. Haluatko sinä?
Haluan aarteita taivaaseen.
Tahdon elää Jumalalle nyt. Ei jotta saisin palkintoja.
Kuin pitäisimme kirjaa. Pyydetään talousosastoa luomaan taulukon.
"Tämä henkilö oli minua kohtaan töykeä.
Huomasitko, etten sanonut takaisin enkä kostanut? Palkinto, kiitos.
Vierailija puhuja oli profeetta.
Vein hänelle kahvia. Raamattu puhuu kylläkin kylmästä vedestä, -
mutta haluan profeetan palkan." Se ei ole kaupankäyntiä Jumalan kanssa.
Se on niin täynnä iloa olemista, uskossa kasvamista -
ja usko on niin aitoa, että se kaiuttaa totuutta kaikessa, ei vain sanoissa -
vaan siinä, miten elämme. Tuotamme hedelmää Hänelle.
Hän iloitsee siitä. Ja itse en keksi parempaa palkintoa -
kuin Jeesuksen hymyilevät kasvot: "Hyvin tehty, -
sinä hyvä ja uskollinen palvelija.
Mene Herrasi iloon."
Suomennos: Marianne Tenetz